सृष्टि-क्रम के उपक्रम में आत्म-ज्योति ही दो भागों में विभाजित हो गयी। (1) पहला ‘आत्म’ शब्द जो चेतनायुक्त था क्योंकि परमतत्त्वं (आत्मतत्त्वम्) रूप परमात्मा जो ‘वचन’ रूप (परमसत्ता रूप सामर्थ्य और सर्वोच्च शक्ति से युक्त शब्द रूप ‘वचन’ होता है ) था और है भी और रहेगा भी, से उत्पन्न होने के कारण शब्द जो ‘आत्म’ था, जो बाद में आत्मा नाम से कहा जाने लगा। सत्ता-सामर्थ्य रूप सर्वोच्च-सत्ता शक्ति से उत्पन्न होने के कारण चेतनता शब्द रूप आत्मा के साथ रह गयी और ज्योति पृथक रूप में चेतनाहीन अवस्था में हो गयी। चूँकि इसकी भी उत्पत्ति उसी परमतत्त्वं (आत्मतत्त्वम्) रूप परमब्रह्म परमेश्वर से ही हुई है, इसलिए सत्ता-सामर्थ्य रूप सर्वोच्च शक्ति से उत्पत्ति के कारण सत्ता रूप सामर्थ्य तो पिता रूप शब्द के रूप में ही ‘आत्म’ रूप आत्मा शब्द के रह जाने के कारण ‘आत्म’ रूप आत्मा के साथ ही रह गया परन्तु ज्योति रूप शक्ति जो ‘आत्म-ज्योति’ से छिटककर पृथक हो गयी, तो छिटकने या पृथक होने वाला गुण ज्योति रूपा शक्ति में चला गया। जिसका परिणाम यह हुआ कि अलग-अलग (पृथक-पृथक) होना इसका स्वाभाविक गुण हो गया। यही कारण है कि ‘आत्म’ शब्द रूप ‘सत्ता-सामर्थ्य’ के रूप में रहते हुये भी एक रूप ‘आत्म’ शब्द रूप में ही रह गया परन्तु उसी की ज्योति रूपा शक्ति पृथक्करण गुण स्वभाव वाली हो गयी, जो आगे चलकर ऐसे दोषों में परिणित हो गयी कि इसकी गतिशीलता भी जड़ता में बदलती गयी, फिर भी इसका पृथक्करण स्वभाव जड़ता में भी कायम रहा, जो अब तक चला आ रहा है।